২১ জুলাই ইডেনে কেকেআর এর ম্যাচ, কতক্ষণ চলবে মেট্রো?

কলকাতা: কলকাতা: ক্রিকেট প্রেমীদের জন্য সুখবর। ইডেনে কেকেআর এর ম্যাচ দেখে বাড়ি ফেরা চিন্তামুক্ত দর্শকরা। আগামী ২১ এপ্রিল ইডেনে কলকাতা নাইট রাইডার্স (Kolkata Night Riders) ও গুজরাত টাইটানস (Gujarat Titans) এর ম্যাচ দেখে বাড়ি ফেরার জন্য মধ্যরাতে মিলবে বিশেষ পরিষেবা। ঘোষণা কলকাতা মেট্রোর (Kolkata Metro)। শনিবার মেট্রোর তরফে জানানো হয়েছে, ওইদিন রাত ১২ টার সময় এসপ্ল্যানেড স্টেশন থেকে আপ ও ডাউন লাইনে বিশেষ মেট্রো চালানো হবে।

আগামী সোমবার অর্থাৎ ২১ এপ্রিল ইডেন গার্ডেনে মুখোমুখি হতে চলেছে কলকাতা নাইট রাইডার্স ও গুজরাত টাইটানস। খেলা দেখে ফেরার বাড়ি সময় যাতে দর্শকদের সমস্যায় না পড়তে হয় তাই থাকছে বিশেষ রাত্রিকালীন মেট্রো পরিষেবা মিলবে বলে জানিয়েছে মেট্রো কর্তৃপক্ষ। তবে সেক্ষেত্রে যাত্রীদের গুনতে হবে বাড়তি ভাড়া। এই বিশেষ পরিষেবার জন্য যাত্রীদের টিকিট পিছু দশ টাকা করে অতিরিক্ত মূল্য দিতে হবে। সব যাত্রী স্মাটকার্ড ব্যবহার করেন না। অনেকেই টোকেন ব্যবহার করেন। যাত্রীদের কথা মাথায় রেখে ওইদিন এসপ্ল্যানেড মেট্রো স্টেশন এবং নিউ এসপ্ল্যানেড মেট্রো স্টেশনের কাউন্টারগুলি খোলা রাখারও সিদ্ধান্ত নিয়েছে রেল কর্তৃপক্ষ।

আরও পড়ুন: মুর্শিদাবাদে কত বাড়ি ক্ষতিগ্রস্ত? দ্রুত সমীক্ষার কাজ শেষ করার নির্দেশ মুখ্য সচিবের

মেট্রো সূত্রে খবর, রাত ১২টায় এসপ্ল্যানেড মেট্রো স্টেশন থেকে ব্লু লাইনের আপ ট্রেনটি ছাড়বে। ১২ টা ৩৩ মিনিটে দক্ষিণেশ্বর মেট্রো স্টেশন পৌঁছবে। এসপ্ল্যানেড মেট্রো স্টেশন থেকে রাত ১২ টায় ডাউন লাইনে মেট্রো ছাড়বে কবি সুভাষ মেট্রো স্টেশন পৌঁছবে রাত ১২ টা ৩৩ মিনিটে। অনেকে হাওড়া থেকেও খেলা দেখতে আসবেন। তাঁদের কথা ভেবে ওইদিন রাত বারোটায় এসপ্ল্যানেড মেট্রো স্টেশন থেকে হাওড়া ময়দান পর্যন্ত যাবার মেট্রোও রাখা হচ্ছে। এছাড়াও মেট্রোতে প্রচুর ভিড়ের সম্ভাবনা রয়েছে। ফলে ট্রেন এবং স্টেশন চত্বরে যাত্রীদের কোনও অপ্রীতিকর ঘটনার মধ্যে যাতে পড়তে না হয় তার জন্য মেট্রো রেলওয়ে দক্ষিণেশ্বর, দমদম, শ্যামবাজার, মহাত্মা গান্ধী রোড, চাঁদনি চক, এসপ্ল্যানেড, পার্ক স্ট্রিট, ময়দান, রবীন্দ্র সদন, যতীন দাস পার্কে নিরাপত্তা ব্যবস্থা আঁটসাঁট করেছে।

অন্য খবর দেখুন