কবি সুভাষগামী মেট্রো পরিষেবা বন্ধ, ভোগান্তিতে অফিস ফেরত যাত্রীরা

কলকাতা: এমজি রোড মেট্রো (Kolkata Metro) স্টেশনে আত্মহত্যার চেষ্টা ব্যক্তির। ব্যাহত মেট্রো পরিষেবা। শুক্রবার রাত সাড়ে ৯টা নাগাদ ঘটনা ঘটে। এর পরেই থার্ড লাইনে বিদ্যুৎ সংযোগ বিচ্ছিন্ন করে ওই ব্যক্তির দেহ উদ্ধার করা হচ্ছে। এর জেরে সম্পূর্ণ বন্ধ হয়ে যায় দমদম থেকে কবি সুভাষগামী ডাউন লাইনের পরিষেবা। ভোগান্তিতে অফিস ফেরত যাত্রীরা। কীভাবে রাতে বাড়ি ফিরবেন তা নিয়ে উদ্বেগ যাত্রীদের মধ্যে। বাড়ি ফিরতে বিকল্প পথ খুঁজতে ব্যস্ত সকলে। ৪৫ মিনিট সম্পূর্ণ বন্ধ ছিল পরিষেবা। তারপর থেকে ধীরে ধীরে স্বাভাবিক হয় মেট্রো পরিষেবা।

আরও পড়ুন: বিতান অধিকারীর স্ত্রীর সম্পর্কে মিডিয়ায় বিস্ফোরক তথ্য!

মেট্রো সূত্রে খবর, শুক্রবার রাত ৯টার দিকে দক্ষিণেশ্বর থেকে কবি সুভাষগামী মেট্রো মহাত্মা গান্ধী স্টেশনে ঢুকতে এক বয়স্ক ব্যক্তি লাইনে ঝাঁপ দিয়ে আত্মহত্যার চেষ্টা করেন। সঙ্গে সঙ্গে বিদ্যুৎ সংযোগ বিচ্ছিন্ন করে পরিষেবা বন্ধ করা হয়। মেট্রোটি থেকে যাত্রীদের নামিয়ে শুরু হয় উদ্ধারকাজ। ওই ব্যক্তিকে অক্ষত অবস্থায় উদ্ধার করা হয়। ডাউন লাইনের মেট্রো পরিষেবা ৪৫ মিনিট সম্পূর্ণ বন্ধ ছিল। তারপর স্বাভাবিক হয় পরিষেবা।

অন্য খবর দেখুন